শিকাগো ধর্মসভার ঐতিহাসিক সাফল্য এবং আমেরিকা ও ইউরোপে ভারতীয় সংস্কৃতির শ্বাশতবাণী প্রচারের পরে স্বামী বিবেকানন্দ ভারতবর্ষে ফিরে আসেন। দিগ্বিজয়ী স্বামীজির দেশে ফিরে আসা ভারতবাসীর মনে নতুন দিগন্তের সূচনা করেছিল। দক্ষিণ ভারতে প্রথম পদার্পণ করে পরাধীন ভারতবাসীকে প্রাণশক্তিতে উজ্জীবিত করে এক নতুন তরঙ্গের আলোড়ন তুলে মুখ ফেরালেন শৈশবের লীলাভূমি বাংলা তথা কলকাতাতে। পথক্লান্ত স্বামীজি বিশামের জন্য ১৫ ফেব্রুয়ারি মোম্বাসা জাহাজে কলকাতা অভিমুখে রওনা হলেন। মোহনা পার হয়ে ১৮ ফেব্রুয়ারির রাতে বজবজে নোঙর করল জাহাজ।